ઉલ્લેખનીય છે કે જયપુરમાં વર્ષ 2004થી 2007 દરમ્યાન જેહાદી ષડ્યંત્રના જેટલા કેસો નોંધાયા છે તેમાં આંતકી ઇમરાન ફોજદારનું નામ હતું. આ સિવાય જયપુરમાં થયેલ ‌િસ‌િરયલ બોમ્બ બ્લાસ્ટના કેસમાં પણ તેનું નામ ખુલ્યું હતું. ગુજરાત એટીએસને બાતમી મળી હતી કે બ્લાસ્ટનો આરોપી ઇમરાન ફોજદાર ભીલવાડામાં છુપાયો છે, જેથી બે દિવસ પહેલાં ગુજરાત એટીએસની ટીમે ઓપરેશન હાથ ધરીને ઇમરાનની ધરપકડ કરી હતી, જોકે ઇમરાનના કોઇ પણ ગુના ગુજરાતમાં નહીં હોવાના કારણે રાજસ્થાન એટીએસના એસપી વિકાસ કુમારને ઇમરાનની કસ્ટડી હાથોહાથ આપી હતી. આ મુદ્દે ગુજરાત એટીએસના એસપી ‌િહમાંશુ શુકલાએ જણાવ્યું છે કે ઇમરાનની ભીલવાડામાંથી ધરપકડ કરી છે અને તેને રાજસ્થાન એટીએસને સોંપી દેવામાં આવ્યો હતો. તેના ઉપર સીમીના આંતકી હોવાનો આરોપ છે અને જયપુરમાં બ્લાસ્ટ પહેલાં જેહાદી ષડ્યંત્રના ગુનામાં પણ સંડોવાયેલો હતો.